《三和镜中我》
宋代·林希逸

百骸虽在果谁亲，本地风光见是真。隐几正忘吾与我，开奁忽讶彼何人。

叔敖还许伶优学，西子何如里妇颦。遥想当年游镜殿，化身千百未为神。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。